Krisespil

Spil på kamp og kritisk fare er en vigtig del af mange typer rollespil, og kan tage mange forskellige former. Dette kan omfatte kampe mod fjender, hvor spillere skal samarbejde for at overvinde en trussel, eller dueller mellem to spillere, hvor deres evner og færdigheder sættes på prøve.

Kommandohierarki kan også spille en rolle i kampspil, hvor spillere skal arbejde sammen som en enhed, og hvor der kan være en person i spidsen for at koordinere taktik og handlinger. Dette kan give en ekstra dimension af strategi og samarbejde til kampspil.

Kampspil kan også inddrage elementer som skade, smerte og helbredelse, hvor spillere skal tage hensyn til deres helbred og finde måder at få medicinsk hjælp på i tilfælde af skade. Dette kan også skabe en følelse af realisme og risiko, som kan øge spændingen og engagementet i spillet. Dermed inddrages også healere som f.eks.: præster, magiker, læger, alkymister og folk der kan in-game første hjælp. Dette kaldes også for 'showfight' og bruges meget i f.eks. tyske rollespil.

Når det kommer til kampforhold, kan forskellige typer af kamp tage forskellige former, såsom dueller, linjekamp, belejring, flugt og forfølgelse. Kampkoregrafi kan også spille en rolle i nogle kampspil, hvor spillere måske skal lære at kæmpe på en autentisk og realistisk måde for at give spillet en mere autentisk følelse.

Alt i alt kan kampspil give spillerne en følelse af spænding og udfordring, og kan bidrage til en større fornemmelse af fare og risiko i spillet. Det kan også give spillerne mulighed for at udvikle både deres færdigheder og deres evne til at tænke taktisk, samt at opleve en række følelser og situationer, der kan føre til karakterudvikling og spændende historiefortælling.

* Spil på kamp og kritisk fare
	+ Kommando hierki
	+ Spil på skade, smerte, redde liv, få hjælp til at komme i sikkerhed og helbredelse i f.eks. form af operationer, behandling af sår, alkymi, magi eller hellig healing.
	+ Spil på sejr, nedlæggelse og sorg over mistede kammerater
	+ Kampforhold
		- Dueller, linjekamp, belejring, flugt og forfølgelse
	+ Kampkoregrafi

### Kampspillets niveauer.

Specifikt i forhold til kampspil er der forskellige niveauer, som alle er gode, men stiger i størrelse og kompleksitet pr. niveau. Hvert niveau bygger oven på det forrige.

#### - Niveau 1:

Kamp mellem to individer, f.eks. dueller, barkamp eller træning. Her bruges kampteknikker til at vinde eller holde kampen dynamisk. Her kan der også let aftales en showkamp eller sættes op til skue for andre, så man inddrager flere spillere.

#### - Niveau 2:

Kamp mellem to grupper, f.eks. stridighed, ressource træfning eller træning. Her bruges taktik til at vinde slaget eller holde det dynamisk og er oftest en enkeltstående begivenhed, der forholdsvis hurtig er overstået. Ritualer og fremvisning inden slaget er oplagt og er ofte identitetsskabende for grupper.

#### - Niveau 3:

Kamp mellem flere grupper, f.eks. krige, magtkampe eller træning. Præget af politiske interesser, disse konflikter gør stor brug af strategier, da de indeholder talrige kampe eller krige eller præstige. De er ladet med historie, da de drager på tidligere begivenheder og nuværende ambitioner. Store dele, hvis ikke hele spil, bliver slugt ind i, da diverse parter slås om magt. Kampenes mening ligger uden for kampen i sig selv, og består af mål der arbejdes hen imod med specifikke metoder i sinde. Der kan tabes på slagmarken, dermed lides et taktisk nederlag, og stadig vindes en strategisk sejr. Niveau 3 går ud over flere spilgange og er en fortsættelse på fortidige begivenheder, og leder til fremtidige, som perler på en snor.